PROJEKTas

PRIENŲ RAJONO savivaldybės taryba

SPRENDIMAS

Dėl VEIVERIŲ MIESTELIO BENDROJO PLANO KEITIMO

Nr.

Prienai

Vadovaudamasi Lietuvos Respublikos vietos savivaldos įstatymo 6 straipsnio 19 punktu, Lietuvos Respublikos teritorijų planavimo įstatymo 3 straipsnio 1 ir 2 dalimis, 14 straipsnio 3 dalimi, 24 straipsnio 4 dalimi, 28 straipsnio 1, 4 ir 5 dalimis ir 29 straipsnio 7 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 156 ir 223 punktais, atsižvelgdama į Pakoreguoto Prienų rajono savivaldybės teritorijos bendrojo plano stebėsenos 2018–2020 m. ataskaitos, patvirtintos Prienų savivaldybės tarybos 2021 m. lapkričio 25 d. sprendimu Nr. T3-259 „Dėl pritarimo Pakoreguoto Prienų rajono savivaldybės teritorijos bendrojo plano stebėsenos 2018–2020 m. ataskaitai“, aiškinamojo rašto V skyriaus ,,Teritorijų naudojimo vertinimas, išvados, prognozės, siūlymai“ poskyrio „Siūlymai“ 5 punktą, Prienų rajono savivaldybės taryba n u s p r e n d ž i a:

Keisti Veiverių miestelio bendrąjį planą, patvirtintą Prienų rajono savivaldybės tarybos 2014 m. rugpjūčio 28 d. sprendimu T3-148 „Dėl Veiverių miestelio bendrojo plano patvirtinimo“.

Nustatyti planavimo tikslus:

2.1. sudaryti sąlygas darniai teritorijos raidai, nuosekliai erdvinės ir funkcinės integracijos politikai įgyvendinti, teritorijų sanglaudai;

2.2. nustatyti gyvenamųjų teritorijų, inžinerinės ir socialinės infrastruktūros, kitų socialinės, ekonominės veiklos sričių vystymo ir įgyvendinimo gaires, numatyti plėtrai reikalingas teritorijas;

2.3. įvertinti Veiverių miestelio teritorijos architektūros, aplinkosaugos, visuomenės sveikatos saugos, gamtos apsaugos, paveldosaugos reikalavimus, kuriant sveiką, saugią, darnią gyvenamąją aplinką ir visavertes gyvenimo sąlygas;

2.4. sudaryti sąlygas privačioms investicijoms, kuriančioms socialinę ir ekonominę gerovę;

2.5. įvertinti žemės ir kito nekilnojamojo turto valdytojų, naudotojų ir trečiųjų asmenų interesus ir teises, savivaldybės, valstybės ir viešojo saugumo, gynybos ir kitus poreikius dėl teritorijos naudojimo ir veiklos plėtojimo teritorijoje sąlygų;

2.6. įvertinti Veiverių miestelio teritorijos kraštovaizdį ir biologinę įvairovę, geografinę padėtį, geologines sąlygas, esamas urbanistines, inžinerines, susisiekimo, agrarines sistemas;

2.7. sudaryti sąlygas racionaliam žemės naudojimui.

3. Pavesti Prienų rajono savivaldybės administracijos direktoriui organizuoti Veiverių miestelio bendrojo plano keitimą.

Savivaldybės meras